Реконструкција (САД)
Реконструкција () је период историје САД између 1865. и 1877. године у којем су покушани да се реше проблеми настали након Америчког грађанског рата у ком су Конфедерација и ропство били побеђени. Циљеви Реконструкције су били поновна интеграција сецесионистичких јужних држава, решење статуса вођа Конфедерације, као и решење легалног и уставног статуса ослобођених црних робова. Било је насилних сукоба и неслагања око тога како приступити овим проблемима, и крајем седамдесетих година 19. века било је јасно да Реконструкција није успела да подједнако интегрише ослобођене робове у правни, политички, економски и друштвени систем. Под Реконструкцијом се у историји САД такође подразумева и целокупан период од 1865. до 1877. године.